સામગ્રી: મૃતક બાળકી ખિન મ્યો ચીત પોતાના પિતા તરફ દોડી રહી હતી ત્યારે તેને ગોળી મારી દેવાઈ

મૃતક બાળકી ખિન મ્યો ચીતના પરિવારે બીબીસી સાથેની વાતચીતમાં કહ્યું કે માંડલે શહેરમાં બાળકીનાં ઘરે દરોડા પડ્યા ત્યારે દોડીને તે પોતાના પિતાની પાસે જઈ રહી હતી, એ વખતે તેને ગોળી મારવામાં આવી અને તેનું મૃત્યુ થઈ ગયું.

આમ મ્યાનમારની સેના દ્વારા કરવામાં આવેલી કર્યવાહીમાં જીવ ગુમાવનાર આ બાળકી સૌથી નાની ઉંમરની પીડિતા બની છે.

જોકે મ્યાનમારમાં પ્રદર્શન ચાલુ જ રહેતા સેના બળપ્રયોગ વધારી રહી છે.

'સેવ ધ ચિલ્ડ્રન' સંસ્થાનું કહેવું છે કે અત્યાર સુધી આ પ્રકારની કાર્યવાહીમાં 20થી વધુ બાળકોનાં મૃત્યુ થયાં છે.

અત્યાર સુધી પ્રદર્શનોમાં કુલ 164 લોકોનાં મૃત્યુ થયાં છે. 'આસિસન્ટન્સ ઍસોસિયેશન ફૉર પોલિટિકલ પ્રિસનર્સ' સંસ્થા અનુસાર આ આંકડો 261 છે.

મંગળવારે સૈન્યસત્તાએ આ મૃત્યુ પર અફસોસ વ્યક્ત કર્યો હતો અને સાથે જ કહ્યું કે પ્રદર્શનકારીઓ દેશમાં હિંસા ફેલાવી રહ્યા છે.

સૈન્યદળ કાર્યકરો અને પ્રદર્શનકારીઓના ઘરે જઈને દરોડા પાડે છે. તેમાં બળપ્રયોગ પણ કરે છે. 

સૈન્યદળો પ્રદર્શનકારીઓ સામે સાચી કારતૂસો પણ વાપરે છે એવા અહેવાલો પણ નોંધાયા છે.

'પપ્પા મને દુખે છે..સહન નથી થતું'

પોલીસે બાળકીના પરિવારના 19 વર્ષના યુવાનની પણ ધરપકડ કરી છે

ખિન મ્યો ચીતનાં બહેને બીબીસીને કહ્યું, મંગળવારે બપોરે માંડલેમાં પોલીસ આસપાસનાં મકાનોમાં દરોડા પાડી શોધખોળ કરી હતી. ત્યારે દળ હથિયારો શોધવા તેમના ઘરે પ્રવેશ્યું, પછી ધરપકડ કરી.

25 વર્ષીય મે થુ સૂમાયાએ કહ્યું, "તેમણે લાત મારીને દરવાજો ખોલ્યો. દરવાજો ખૂલ્યો તો તેમણે મારા પિતાને કહ્યું કે શું ઘરમાં અન્ય કોઈ લોકો છે કે નહીં? તેમણે ઇન્કાર કરતા ઘરમાં એ લોકો શોધખોળ કરવા લાગ્યા."

"એ જ સમયે મ્યો ચીત પિતાના ખોળામાં બેસવા ગઈ પણ પોલીસે 'ગોળી ચલાવતા તેનું મોત થઈ ગયું."

મ્યાનમાર મુસ્લિમ મીડિયાને આપેલા એક ઇન્ટરવ્યૂમાં મૃતક બાળકીના પિતા યુ મૉંગ કો હાશીન બાઈએ તેમની દીકરીનાં આખરી શબ્દોનું વર્ણન કર્યું હતું, "તે કહેતી હતી - મારાથી સહન નથી થતું પપ્પા, ખૂબ જ દુખે છે."

તેમણે કહ્યું કે બાળકીને હૉસ્પિટલ લઈ જવાઈ રહી હતી પણ કારમાં જ તેણે અડધો કલાક બાદ દમ તોડી દીધો હતો. 

પોલીસે તેમના 19 વર્ષના યુવાનની પણ માર મારી તેની ધરપકડ કરી લીધી હતી.

મ્યાનમારમાં સૈન્યબળવાના વિરોધમાં અત્યાર સુધી કુલ 164 લોકોનાં મૃત્યુ થયાં છે

સૈન્યસત્તા કે મિલિટરીએ હજુ સુધી આ મોત...\nઅગાઉની સામગ્રીનો સારાંશ નીચે મુજબ કરી શકાય છે:
મ્યાનમારમાં સૈન્યબળવા મામલેની કાર્યવાહીઓનો સિલસિલો ચાલુ છે. એવામાં એક 7 વર્ષની બાળકી તેનો શિકાર બની છે. એક કાર્યવાહી દરમિયાન ડરના લીધે બાળકી પિતાની પાસે જવાની કોશિશ કરી રહી હતી ત્યારે પોલીસ ગોળીબારમાં તેનું મૃત્યુ થઈ ગયું હતું.